Diari Oficial de la Generalitat Valenciana


Sumari del DOGV 100, del 05-04-1983 (1983/802171)

DECRET 33/1983, de 21 de març, del Ple del Consell, pel qual es crea la Comissió de Consum de la Generalitat Valenciana.
------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/03/21/33/dof/vci/html**

### Dades del document

Número de DOGV
:   100

Data del DOGV
:   05-04-1983

Secció del DOGV
:   DISPOSICIONS GENERALS

Número del document
:   1983/802171


Data del document
:   21-03-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 33/1983, de 21 de març, del Ple del Consell, pel qual es crea la Comissió de la Generalitat Valenciana.  
La Generalitat Valenciana, una vegada completades les transferències, tindrà competència en matèria de defensa del consumidor i de l'usuari, i així s'arreplega a l'article 34,5 de l'Estatut d'Autonomia. Atés que el tema del consum afecta les distintes Conselleries, amb la consegüent dispersió de funcions entre diferents òrgans de l'Administració Autònoma, la qual cosa podria produir actuacions paral·leles i divisió d'esforços, la Generalitat Valenciana, amb voluntat de realitzar una decidida política de consum a la nostra Comunitat, a fi de coordinar competències, crea la Comissió de Consum de la Generalitat Valenciana, que s'adscriu a la Presidència d'aquesta a través de la Direcció General de Participació Ciutadana i Qualitat de Vida, d'acord amb el que disposa l'article 16,1 de l?Estatut d'Autonomia i els articles 7 i 23 del Reglament de Règim Interior del Consell i l'article 28 del Reglament de Règim Intern de la Presidència de la Generalitat Valenciana. La Presidència d'aquesta Comissió serà ostentada per la Presidència de la Generalitat, i, en representació seua, exercida pel Director General de Participació Ciutadana i Qualitat de Vida.   
En virtut de les disposicions legals esmentades,  
DECRETE  
Article l.r Es crea la Comissió de Consum de la Generalitat Valenciana adscrita a la Presidència d'aquesta.   
Article 2.n Són funcions de la Comissió de Consum:   
a) Coordinar les actuacions que, en relació amb el consum, i d'acord amb les competències assumides, realitzen les distintes Conselleries, a fi de formular una política unitària i coherent de consum a la Comunitat Autònoma Valenciana.  
b) Unificar els criteris d'actuació de les distintes Conselleries, d'acord amb llurs competències pròpies en matèria de consum.  
c) Estudiar les competències que, en matèria de consum, hagen de ser transferides de l'Administració de l?Estat a la Comunitat Autònoma Valenciana.  
d) Proposar al President de la Generalitat Valenciana l'assignació de competències en aquesta matèria a les distintes Conselleries i d'altres òrgans de l'Administració Autònoma Valenciana.  
e) Examinar i informar tots aquells assumptes que, afectant els consumidors, li siguen sotmesos pel President de la Generalitat Valenciana.  
f) Actuar com a marc informatiu de les actuacions, competències i programes de cada Direcció General membre d'aquesta Comissió.  
Article 3.r  
1. La Comissió estarà integrada per persones que en cada moment ostenten la titularitat dels càrrecs següents:   
- El Director General de Participació Ciutadana i Qualitat de Vida de la Presidència de la Generalitat.   
- El Director General de Comerç i Consum de la Conselleria d?Indústria i Comerç.   
- El Director General de Desenvolupament Agrari de la Conselleria d'Agricultura, Pesca i Alimentació.   
- El Director General de la Salut de la Conselleria de Sanitat, Treball i Seguretat Social.   
També la integraran les persones que en cada moment ostenten la titularitat de les Direccions Generals que reben competències en matèria de consum.   
2. La Presidència de la Comissió serà exercida pel Director General de Participació Ciutadana i Qualitat de Vida.   
3. La Secretaria de la Comissió serà exercida, rotativament, per la resta dels membres, segons determine la mateixa Comissió.   
Article 4.t  
1. La Comissió de Consum será convocada pel seu President a iniciativa pròpia, o a petició de qualsevol dels membres de la Comissió, i en la convocatòria es farà constar l'Ordre del Dia.   
2. Del resultat de la sessió, en prendrà Acta la Secretaria de la Comissió, amb indicació dels assistents, la data i els acords adoptats.   
3. La Comissió de Consum es regula, quant al funcionament, pel que disposa la Llei de Procediment Administratiu.   
Article 5.é Per a la realització de les seues funcions, la Comissió serà assistida per un Consell Assessor, compost per persones d'especialització reconeguda en el tema que es tracte a cada cas, o en matèria general de consum.   
Aquest Consell Assessor tindrà caràcter consultiu, no vinculant i gratuït, llevat dels treballs i col·laboracions especials que els encarreguen en cada cas.   
El seu President i els membres seran designats pel President de la Generalitat, a proposta de la Comissió de Consum, i el funcionament s'ajustarà al que disposa la Llei de Procediment Administratiu.   
Cosa que fem pública perquè en prengueu coneixement.   
València, a 21 de març de 1983.   
El President de la Generalitat,  
JOAN LERMA I BLASCO


Còpia Permalink ELI